English: Thank you. I'll deal with the constructive part of the Member's contribution first and, of course, your point about when the initial indication was announced by the First Minister and the leader of Plaid Cymru in July. Since then, as I said in my statement - you had a copy of it in advance as well as hearing me reading it out - contractors were appointed to undertake work exploring and engaging with stakeholders in how a scheme could work in Wales. And I also pointed out the interviews with focus groups and key stakeholders from local authorities, sector representatives, and accommodation operators. I appreciate that you've never been in Government, but you do have to try and test these things before coming to announce what you'd like to do, then engage with people, and we're now moving on to a stage of formal consultation, taking place next month is our objective. I do welcome your points around the scheme and what it could mean. It's the point and the purpose of the scheme. It stands on its own merits in terms of levelling the playing field for all operators in this area. If you think about it this way: Rent Smart Wales has levelled the playing field with a set of standards for all landlords for longer term lets for main accommodation where people live. We're now looking at the benefits for this industry for shorter term lets, and there's a real logic to it, it stands on its own. But I do think that it's important to recognise that this might help us in other policy areas as well, and that's not unusual. There's nothing nefarious in that, we're not being underhand - we're being entirely open and transparent. And when it comes to access to the register of licensed properties, I think we'd want to see that that was more broadly available so you could see, if you're staying somewhere, that it is actually a licensed premises. That's part of the point about consumers knowing that they're staying somewhere that is properly licensed and meets a level of minimum standards. When it comes to fees to become part of the register, well that's one of the things that we're going to be testing, because in different parts of the world, they have different schemes that operate, and sometimes, they vary the fee by the size of the accommodation or whether they're in a larger group. So, those things we ought to test and understand, and that's exactly why we have a consultation and, indeed, the model about how the register should operate. And, again, we have experience with Rent Smart Wales with a system where local authorities do them - they have a lead local authority acting on their behalf. It's one of the things that we want to test and to understand. So, in that group of stakeholders, businesses - yes; communities and individuals may want to get involved; but also I'm very keen to hear from local authorities on their view on how a scheme could operate most effectively and serve the needs of their local communities, both as tourist destinations, where the economy is a big part of how the economy works in lots of parts of Wales. Whether it's Gwynedd, Pembrokeshire or Swansea or Cardiff, there are different sorts of tourism in each of those areas, but what that then means for the local communities as well. And look, coming back to your regular point, I just think that if you want to publicly tell yourself and people this absurd fantasy that we are interested in attacking this sector of the economy, rather than seeing it have a healthy and sustainable future, then, of course, in a democracy it's your right to carry on doing that, regardless of how absurd it is. But I should gently remind you that, in a democracy, people in Government are here because of how people have voted and what they've chosen. At the last election, we were very clear on having proposals for a range of these issues within our manifesto and we've transparently come to an agreement in the co-operation agreement with Plaid Cymru. And I know that it isn't always the case that Governments of different shades try to keep their promises, but we're determined to do that. And when it comes to your accusation about who knows best, I would remind the Member that it was only a few weeks ago that you were trying to tell all of us that the people who knew best were the short-lived occupants of No. 10 and No. 11 and the chaos they've left behind. We are doing this by properly consulting right across the sector; we've engaged with them before. We're going to have a proper consultation, and we will then look to do something that I think will raise standards across the sector, and be good for both the industry and indeed consumers. And I look forward to carrying on supporting the visitor economy and recognising the significant changes that are taking place, and, as I say, making sure that there is a healthy and sustainable future for the economy and the communities that are home to it.
Welsh: Diolch i chi. Rwyf i am ymdrin â rhan adeiladol cyfraniad yr Aelod yn gyntaf ac, wrth gwrs, eich pwynt chi ynglŷn â phryd y cyhoeddwyd y bwriad cychwynnol gan y Prif Weinidog ac arweinydd Plaid Cymru ym mis Gorffennaf. Ers hynny, fel y dywedais i yn fy natganiad - fe gawsoch chi gopi ohono ymlaen llaw yn ogystal â fy nghlywed i'n ei ddarllen - cafodd contractwyr eu penodi i ymgymryd â gwaith archwilio ac ymgysylltu â rhanddeiliaid o ran sut y gallai cynllun weithio yng Nghymru. Ac fe wnes i nodi'r cyfweliadau gyda grwpiau ffocws a rhanddeiliaid allweddol hefyd gan awdurdodau lleol, cynrychiolwyr y sector, a'r lletywyr. Rwy'n deall na fuoch chi yn y Llywodraeth erioed, ond mae'n rhaid i chi geisio profi pethau fel hyn cyn cyhoeddi'r hyn a fyddech chi'n hoffi ei wneud, ac ymgysylltu â phobl wedyn, ac rydym ni'n symud ymlaen nawr i gam ymgynghoriad ffurfiol, a'n bwriad ni yw i hwnnw ddigwydd yn y mis nesaf. Rwy'n croesawu eich pwyntiau chi o ran y cynllun a'r hyn y gallai ei olygu. Dyma bwynt a phwrpas y cynllun. Mae'n sefyll ar ei rinweddau ei hun o ran cysoni tegwch ar gyfer pob un sy'n weithredol yn y maes hwn. Meddyliwch amdani fel hyn: mae Rhentu Doeth Cymru wedi cysoni tegwch gyda chyfres o safonau i bob landlord am lety mwy hirdymor ar gyfer prif gartref y mae pobl yn byw ynddo. Rydym ni'n edrych nawr ar y manteision i'r diwydiant hwn ar gyfer llety mwy byrdymor, ac fe geir rhesymeg wirioneddol yn hynny, ac mae hynny'n sefyll ar ei ben ei hun. Ond rwy'n credu ei bod hi'n bwysig i ni gydnabod y gallai hyn ein helpu ni mewn meysydd eraill o bolisi hefyd, ac nid rhywbeth anarferol mo hynny. Nid oes unrhyw beth dichellgar yn hynny, nid ydym ni'n dwyllodrus - rydym ni'n gwbl agored a thryloyw. Ac o ran cael gafael ar y gofrestr o eiddo trwyddedig, rwy'n credu y byddem ni'n awyddus i hynny fod ar gael yn fwy eang fel y gallech chi weld, pe byddech chi'n aros yn rhywle, fod hwnnw'n safle trwyddedig mewn gwirionedd. Dyna ran o'i ddiben o ran defnyddwyr yn cael gwybod eu bod nhw'n aros yn rhywle sydd â thrwydded gymwys ac yn cyrraedd y safonau sy'n ofynnol. O ran ffioedd ar gyfer bod ar y gofrestr, wel dyna un o'r pethau y byddwn ni'n rhoi prawf arnyn nhw, oherwydd mewn gwahanol rannau o'r byd, mae ganddyn nhw wahanol gynlluniau ar waith, ac weithiau, maen nhw'n amrywio'r ffi o ran maint y llety neu os ydyn nhw'n rhan o grŵp ehangach. Felly, fe ddylem ni geisio profi a deall y pethau hynny, a dyna'n union pam fod gennym ymgynghoriad ac, yn wir, cynllun o ran gweithrediad y gofrestr. Ac, unwaith eto, gyda Rhentu Doeth Cymru mae gennym ni brofiad o system lle mae awdurdodau lleol yn gwneud hyn - mae ganddyn nhw awdurdod lleol arweiniol yn gweithredu ar eu rhan nhw. Dyma un o'r pethau yr ydym ni'n awyddus i'w brofi a'i ddeall. Felly, yn y grŵp hwnnw o randdeiliaid, busnesau - ie; efallai y bydd cymunedau ac unigolion yn dymuno cymryd rhan; ond rwy'n awyddus iawn i glywed gan awdurdodau lleol hefyd ynglŷn â'r ffordd y gallai cynllun weithredu yn fwyaf effeithiol gan gwrdd ag anghenion eu cymunedau lleol nhw, fel cyrchfannau i dwristiaid, lle mae'r economi honno'n gyfran fawr o weithrediad yr economi mewn llawer cwr o Gymru. Boed hynny'n Wynedd, sir Benfro neu Abertawe neu Gaerdydd, fe geir gwahanol fathau o dwristiaeth ym mhob un o'r ardaloedd hynny, ond yr hyn mae hynny'n ei olygu i'r cymunedau lleol wedyn hefyd. Ac edrychwch, gan ddod yn ôl at eich pwynt rheolaidd chi, yn fy marn i fy hun, os ydych chi am adrodd y chwedl ddwl hon ar goedd wrthych chi eich hun ac wrth bobl eraill ein bod ni'n ceisio ymosod ar y sector hwn o'r economi, yn hytrach na'i weld yn iach a chynaliadwy i'r dyfodol, yna, wrth gwrs, mewn democratiaeth mae'r hawl gennych chi i ddal ati i wneud hynny, ni waeth pa mor ddwl ydyw gwneud hynny. Ond fe ddylwn eich atgoffa chi'n garedig fod pobl yn y Llywodraeth, mewn democratiaeth, yno oherwydd y ffordd mae pobl wedi pleidleisio a'r hyn a ddewisodd y bobl. Yn yr etholiad diwethaf, roeddem ni'n eglur iawn o ran bod â chynigion ar gyfer amrywiaeth o'r materion hyn yn ein maniffesto ni ac rydym ni wedi dod i gytundeb mewn ffordd dryloyw yn y cytundeb cydweithredu gyda Phlaid Cymru. Ac rwy'n gwybod nad yw hi bob amser yn wir fod Llywodraethau o wahanol dueddiadau yn gwneud ymgais i gadw eu haddewidion nhw, ond rydym ni'n benderfynol o wneud hynny. Ac o ran eich cyhuddiad chi ynglŷn â phwy sy'n gwybod orau, rwyf i am atgoffa'r Aelod mai dim ond ychydig wythnosau yn ôl yr oeddech chi'n ceisio dweud wrth bob un ohonom mai'r bobl a oedd yn gwybod orau oedd deiliaid byrhoedlog Rhif 10 a Rhif 11 Stryd Downing a'r anhrefn a adawyd ar eu holau nhw. Rydym ni'n gwneud hyn drwy ymgynghori yn llawn ar draws y sector; rydym ni wedi ymgysylltu â nhw'n flaenorol. Rydym ni am gael ymgynghoriad priodol, ac fe fyddwn ni'n ystyried rhywbeth wedyn yr wyf i o'r farn a fydd yn codi safonau ar draws y sector, ac er lles y diwydiant a'i ddefnyddwyr, yn wir. Ac rwy'n edrych ymlaen at barhau i gefnogi economi'r ymwelwyr a chydnabod y newidiadau sylweddol sy'n digwydd a sicrhau, fel rwy'n dweud, bod dyfodol iach a chynaliadwy i'r economi a'r cymunedau sy'n gartref iddi.